Luengas altochermanicas

Iste articlo tracta sobre un grupo de luengas, no s'ha de confundir con l'alemán estándard

As luengas altochermanicas u alto alemán son un grupo de luengas emparentadas con l'alemán estándard que se charran a o sud d'as isoglosas de Benrath y Uerdingen en o centro y sud d'Alemanya y en Austria, Liechtenstein, Suiza y Luxemburgo asinas como en bellas zonas d'as vecinas Belchica (Eupen-Malmedy) y Países Baixos (limburgués meridional), Francia (Alsacia y norte de Lorena), Italia (Tirol d'o Sud) y Polonia (Alta Silesia). Tamién ye charrau por minorías en Rumanía, Rusia, os Estaus Unius, Brasil, Archentina, Chile y Namibia.

As luengas altochermanicas se caracterizan por a segunda mutación consonantica, que las desepara d'o baixo alemán y as luengas baixofrancas (neerlandés), todas aintro d'o contino dialectal d'as luengas chermanicas occidentals continentals.

Árbol de familia
As divisions entre subfamilias adintro d'as luengas chermanicas no gosan estar guaire precisas, por ixo bi ha muitos dialectos vecins que son mutuament intelichibles mientres que no en son con respecto a atros que se troban mas luent. Amás, nunca no ha existiu un idioma "proto-alto alemán". Por ixa y atras razons, a ideya de representar as relacions entre istas luengas en un árbol ye encara controvertida entre os lingüistas.
 Luengas altochermanicas centrals (en alemán Mitteldeutsch).
 Alemán central oriental, incluyindo l'alemán estándard Ethnologue: East Middle German.
 Turinchián.
 Alto saxón, incluyindo o l'alemán central d'os Monts Metalicos.
 Brandemburgués.
 Lusacián.
 Silesián (charrau por a minoría alemana en l'Alta Silesia).
 Alto prusiano, cuasi extinto.
 Alemán central occidental.
 Franco central.
 Ripuario.
 Franco moselán, incluyindo o luxemburgués.
 Franco renano.
 Franco palatín, incluyindo o franco lorenés (Francia).
 Alemán de Pennsilvania (en Canadá y os Estaus Unius).
 Alemán central hessián.
 Alto franco, en a zona de transición entre l'alto alemán superior y l'alemán central.
 Franco oriental.
 Franco meridional.
 Luengas altochermanicas superiors (en alemán Oberdeutsch).
 Alamanico, incluyindo l'alemán suizo.
 Suabio.
 Baixo alamanico, incluyindo l'alsaciano y o l'alamanico de Basilea.
 Alto alamanico.
 Alto alamanico superior.
 Bavaro, incluyindo l'alemán austriaco.
 Bavaro septentrional .
 Bavaro central, incluyindo o vienés.
 Bavaro meridional, incluyindo o mocheno en o Trentino, Italia.
 Cimbrio, cuasi desapareixiu.
 Hutterita (en Canadá y os Estaus Unius).
 Yiddisch, evolucionau de l'alto alemán medieval.

Referencias

*